

ОСНОВНО УЧИЛИЩЕ “ХРИСТО СМИРНЕНСКИ” ПАЗАРДЖИК

🕿 Директор:;GSM 0885671018;Е-mail: ouhrs.pz@abv.bg

**ОТЧЕТ**

**ЗА ИЗПЪЛНЕНИЕ НА СТРАТЕГИЯТА ЗА РАЗВИТИЕ НА**

**ОУ,,ХРИСТО СМИРНЕНСКИ,, ГР. ПАЗАРДЖИК**

**ЗА УЧЕБНАТА 2018/2019 година.**

***Обща информация за ОУ,,Христо Смирненски,,   
гр. Пазарджик***

В ОУ,,Христо Смирненски,, гр. Пазарджик за учебната 2018/2019 година се обучават 210 ученици в дневна форма на обучение. По време на годината напускат 5 ученици, придошли 3, един отпада. Броя на паралелките е 9 , групите в ЦОУД са 7.В сравнение с миналата учебна година се забелязва нарастване броя на учениците, броя на паралелките и броя на групите в ЦОУД .

***Поставени стратегически цели и тяхното изпълнение:***

Издигане престижа на училището в условията на растяща конкуренция.

ОУ,,Христо Смирненски“ гр. Пазарджик е училище със собствен облик с богат вътрешно училищен живот. В училището е изградена система от традиции и ритуали , които да повишат у ученика мотивацията за участие в училищния и извънучилищния живот.

Учениците се включиха активно в общински, областни и национални конкурси, където спечелиха призови места. В националното състезание по български език , организирано от сдружение,,Живата вода на България“ наша ученичка се представи отлично и спечели първо място на първи национален кръг и второ място на втори национален кръг. Нейният успех се отбеляза от РУО – Пазарджик, Община Пазарджик, училището и във вестник ,,Виделина“ .

В училището не са регистрирани форми на насилие и тормоз сред учениците.

Политиката на училището е обвързана с превенция на агресията и това даде положителни резултати. Изпълнените мероприятия дадоха ясна представа що е агресия, видовете агресия и неблагоприятните въздействия върху личността на ученика. Засили се дейността на Ученическия съвет в тази посока. Не на агресията и не на тормоза над учителите бе водещата идея в поведението и личния пример на всички учители и ученици.

През учебната 2018/2019г. се постигнаха високи резултати в НВО за 4 и 7 клас. Истинско постижение за училището са и високите резултати на НВО в 7 клас, което показа устойчивост в постиженията на учениците. Средният брой от точки по БЕЛ в НВО – 7 клас е 72.16

/ оценка - Много добър 4.91/ а по математика – 40.33 оценка – Добър 3.85/ За сравнение средният брой точки за страната по БЕЛ е 53.06 , а по математика 33.62.Това се дължи на работата в екип на учителите от начален етап, преподавателите в прогимназиален етап и учители в ЦОУД. Безспорните резултати са едно неопровержимо доказателство за авторитета на учителите и училището.

***Активизиране на дейностите с цел осъществяване на приема****.*

Дейността на училището бе успешно рекламирана чрез информационни табла и в средствата за масова информация по повод изпълнени редица общоградски мероприятия, в които активно се включиха и родителите: -Подарък за старите хора от дома за стари хора гр. Пазарджик с боядисани яйца за Великден и мартеници 1за март.

- Общоградско тържество за Коледа

-Участие в спортно – туристическио мероприятие на Паталенския манастир послучай деня на детето и много вътрешно училищни мероприятия, които изпълниха училищния живот с радостни очаквания и приятни емоции.

**План - приемът за учебна година е осъществен както следва – 1 паралелка в І клас и 2 паралелки в 5 клас.**

***Повишаване качеството на учебната дейност чрез повишаване на квалификацията на учителите и мотивацията на учениците.***

Педагогическите специалисти участват редовно в различни форми на квалификационна дейност. Към настоящият момент всички учители имат най- малко по 3 кредита и 16 часа вътрешноинституционална квалификация. Десет учители се включиха в обучение по ЕРАЗЪМ + на тема ,,Релационни и емоционални компетентности“. Проведеното обучение обогати личностния и професионален кръгозор на учителите и подобри тяхната педагогическа и възпитателна дейност. Педагогическият колектив се включи в проект ,,Квалификация за професионално развитие на педагогическите специалисти“ в дейност1 ,Кампания 2. На тема ,,Технологии за формиране и развитие на ключови компетентности“. Квалификационната дейност в училището е съобразена с необходимостта от конкретно обучение за повишаване педагогическите и комуникационни умения на педагогическия персонал.

Общообразователната подготовка на учениците от нашето училище се осъществява от квалифицирани кадри. Учебният процес е обезпечен с необходимите материали и консумативи. За всички ученици и учители са достъпни библиотеката на училището и компютърната зала с интернет. Осигурена е оптимална среда на учениците за адаптиране към училището и включването им в различни извънкласни дейности, съобразени с интересите им. Уроците се планират съзнателно и задълбочено и водят до изграждане на умения и компетентности . Често учителите използват ИКТ в учебната дейност, като умело балансират между класически и интерактивни методи на обучение и възпитание.

В преподаването по учебни предмети се използват разнообразни форми за оценка и проверка. Критериите за оценяване са ясно и точно формулирани и учениците са запознати с тях.

Осигурени са условия за интерактивно преподаване и самостоятелно учене чрез търсенето на различни източници. Засилвато на мотивацита за използването възможностите за консултации по различните учебни предмети и търсенето на устойчиво познание, което да е в основата на висока успеваемост се превърна в последователна и приоритетна политика на училището.

***Провеждане на политика за подкрепа на личностното развитие и израстване на младите хора, за развитието на техните таланти и способности.***

В училището е осигурена обща и допълнителна подкрепа за личностно развитие на учениците През 2018-2019 учебна година се обучаваха 11 ученици със СОП.

Отчетоха се индивидуалните постижения на всеки от тях и се установи безболезнената им адаптация към училишщния живот и по - високите изисквания към усвояване на учебното съдържание.

През учебната 2018/2019 година училището се включи по проект „С грижа за всеки ученик “ ,с три групи от начален етап за преодоляване на обучителни затруднения по БЕЛ.

През учебната 2018-2019 год няма отпаднали ученици от училището, неизвинените отсъствия са сведени до минимум. Това е и констатацията на комисия от РУО – Пазарджик, отразена в констативен протокол № КМД 03 – 194/07.06.2019г., която осъществи контрол на присъствието на учениците и на предприетите мерки от страна на ръководството за тяхното трайното задържане в училище.

***Приобщаване на родителската общност за активно сътрудничество в решаването на училищните проблеми.***

Взаимодействието с родителите е постоянно и трайно и беше свързано с въпроси не само за успеваемостта на техните деца но и с въпроси касаещи развитието на училището.

Класните ръководители периодично и своевременно предоставят информация на родителите:

-за успеха и развитието на учениците в образователно-възпитателния процес;

-за спазването на училищната дисциплина;

-за уменията на децата за общуване с учениците и учителите;

-за интегрирането им в училищната среда

-за отсъствията на ученика от учебни часове,

-при започване процедура за налагане на санкция;

-за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага;

Ръководството на училището оказва необходимото съдействие на родителите за:

-среща с класния ръководител и преподавателите по предмети в удобно за двете страни време;

-участие в родителските срещи;

-изразяване на мнение и предложения за развитие на училището;

-присъствие на ПС и при желание от тяхна страна да бъдат изслушани, когато се решават въпроси, които засягат правата и интересите на детето им;

-участие на Обществения съвет в Педагогическите съвети и зачитане на техни предложения и мнения за развитието на училището.

-консултиране по въпроси, свързани с възпитанието на учениците от специалист;

-осигуряване на посещаемостта на ученика в училище;

-запознаване с училищния учебен план и с правилника за дейността на училището;

-явяване в училището, когато важни причини налагат това и бъдат поканени от класния ръководител или директора;

-намиране на нови форми за общуване;

-правата на родителя в процедурата по налагане на санкция;

-присъствие на родител при изслушване на ученик с право да изрази мнение при налагане на санкция на ученик

**Проблеми при приобщаване на родителската общност за сътрудничество са:**

-една част от родителите не оказват съдействие на класните ръководители и учители;

-проявяват слаб контрол и търсят правото само за собственото си дете.

Задачите, които си поставя екипът на училището за приобщаване на родителската общност за активно сътрудничество са:

-повишаване на уменията на учителите за работа с родители;

-планиране на съвместни дейности с родителите;

-изграждане на прецизна система от взаимовръзки и обратна информация за поведението и успеваемостта на учениците;

-редовно провеждане на родителски срещи.

***Развиване на системата за извънкласни и извънучилищни дейности.***

Създадени са възможности за активното участие на учениците в извънкласни дейности и състезания. През учебната 2018/2019 година от училището бяха организирани празници, състезания и мероприятия:

-Тържествено откриване на 15.09.

-Празник за деня на будителите чрез състезание за най- красив тематичен плакат и викторина между класовете

-Тържествено отпразнуване на Коледа и Нава година

-Отбелязване делото и паметта на Васил Левски

-Провеждане на Коледен и Великденски кулинарен и сувенирен базар.

-Участие в общоградското тържество за Коледа

-Участие в националния конкурс за деня на православното семейство

-Участие в националното състезание ,,Стъпала на знанието“

-Участие в националния конкурс по спелуване на думи от английски език.

-Участие в националното състезание за правопис по български език.

-Създаване на 5 групи по ,,Занимания по интереси“ и сформиране на хор по народно пеене.

-Тържество за 24 май и участие в общоградската манифестация.

-Участие в тържество посветено на детето на 1 юни на манастира в с. Паталеница.

-Организиране на екскурзии, пролетни и летни лагери.

-Участие в множество спортни състезания.

***Разширяване и обновяване на материалнтехническата база.***

Училището разполага с много добра МТБ, има охранителни камери и регулиран пропускателен режим. Факт е и класната стая на открито ,която се използва през топлите дни.Учениците засаждат дръвчета и цветя в училищния двор, поставят къщички за птички, грижат се за чистотата в училище и на двора. През 2018-2019 учебна година се поставиха във всички класни стаи 55 инчови монитори за презентации и осъществяване на онлай връзка с интернет пространството. Училищната сграда се поддържа в добър вид, при необходимост веднага се правят текущи ремонти. Класните стаи са просторни, уютни и обзаведени с нова мебелировка. В училището е топло, светло и просторно.

***Повишаване на качеството и ефективността на н преподаването в училище.***

За ученици срещащи затруднения в усвояването на учебния материал, учителите изготвиха план за допълнителна работа по учебните предмети, по които беше констатирано, че имат проблеми. Учителите провеждаха диференцирана работа с учениците с намалена успеваемост.

С учениците от 7 клас се провеждаха допълнителни консултации за подготовка на НВО.

Реализиране на гражданското, здравно и интеркултурното образование бе застъпено по определени теми в учебните часовете по общообразователна подготовка, в часа на класа, на тържества и инициативи.

***Насърчаване и повишаване на грамотността***

В училището е изградена благоприятна среда, която осигурява постигане на равнище на функционална грамотност, условия за личностно развитие и успешна социална реализация. Резултатите от НВО по БЕЛ са доказателство, че в училището се работи усилено за функционалната грамотност на нашите ученици. Учителите ги мотивират да участват със свои писмени работи в общински и национални конкурси.

***Осигуряване на стабилност, ред и защита на учениците в училището. Безопасна среда за обучение и възпитание.***

В училището действа ПБУОВТ и са осигурени всички условия за сигурност и безопасност на учениците. Стриктно се спазва системата на дежурство, пропускателния режим, правилата за пожарна безопасност. Провеждани са тренировки и проиграване с учениците и учителите на плана за евакуация при пожар, кризи и екстремни ситуации. Систамата за видеонаблюдение се поддържа в много добро състояние.

Извършени са дейности за превенция на насилието и агресията. През учебната 2018/2019 година няма регистрирани инциденти с ученици, учители и служители.

В началото на учебната година всички ученици се застраховат.

***Мерки за подобряване на резултатите:***

1. ***Подобряване на работната среда в ОУ,,Христо Смирненски“ град Пазарджик чрез:***

-прилагане на механизми за адаптиране на учениците към учебната и физическа среда чрез модернизиране на материално-техническата база и обновяване на информационната инфраструктура.

Развитие на организационната култура в институцията чрез:

- познаване и прилагане на нормативните документи в системата на училищното образование, правилниците в училището и др.

- усъвършенстване на методите и стиловете на ръководство;

- колективно обсъждане на възможните решения;

- по-добро управление на педагогическия колектив чрез ефективно използване на традиционни форми на взаимодействие между администрацията и персонала;

1. ***Осигуряване на професионалното и личностното развитие на персонала чрез:***

-подобряване на възможностите за допълнителна и поддържаща квалификация на педагогическите специалисти по специалността им, за подобряване на тяхната иновационна култура и личностна ефективност – съгласно плана за квалификационна дейност;

- изграждане на култура за осигуряване на качеството – чрез обсъждане и анализ на резултатите от провежданата самооценка;

- създаване и поддържане на открита и ясна комуникация в училището;

- повишаване на ефективността на административното обслужване – прилагане на правила за работа;

- повишаване на морални и материални стимули, чрез създаване на условия за педагогически изяви.

1. ***Подобряване на резултатите от обучението чрез:***

-повишаване на мотивацията на обучаемите – кариерно ориентиране; създаване на условия за личностни изяви на всеки ученик; задоволяване на потребностите от занимания по интереси; предоставяне на различни форми за проверка и оценка на знанията и др.;

-повишаване на постиженията в НВО и прием след 7 клас по първо желание.

-обхват и задържане на учениците в училище;

-редовно присъствие на учениците в учебни часове;

-целенасочена и последователна работа и чрез участие в проекти за повишаване на мотивацията за учене и повишаване на резултатите от НВО

-работа с родители;

-в преподаването по учебни предмети да се използват новите технологии на ИКТ и интерактивни методи.

1. ***Подобряване на взаимодействието с местната общност, социалните партньори и заинтересованите страни чрез:***

-информиране на общността и заинтересованите страни за добрите практики и постижения на институцията чрез публикуване на информация на сайта на училището и в местни медии;

-засилване на взаимодействието с обществения съвет;

в преподаването по учебни предмети да се използват новите технологии на ИКТ.

***Директор***

***/ Галина Барова/***